เรียนปรึกษาคุณค่ะ ปกติเป็นคนมีประจำเดือนค่อนข้างตรงเวลาค่ะ คือจะมาทุกๆ วันที่1 ของทุกเดือนค่ะ หรืออาจจะมี+- 1-2วันในบางเดือนเท่านั้น ระยะเวลาในการมีประจำเดือนประมาณ7วันค่ะ มีเพศสัมพันธ์แบบหลั่งนอกมาตลอดค่ะ ล่าสุดมีวันที่17มิย.วันนี้วันที่11/7/64 แล้ว ประจำเดือนยังไม่มาเลยค่ะ มีอาการปวดหลัง กับเจบหน้าอก และปวดท้องน้อย เท่านั้นซึ่งอาการคล้ายๆกับช่วงประจำเดือนจะมาค่ะ แต่ก็ยังไม่มาสักที ซื้อที่ตรวจครรภ์มาตรวจ3 ครั้ง คือวันที่ 5,7,11 พบขึ้น1ขีด ค่ะ ไม่ทราบว่าที่ประจำเดือนเลื่อนขนาดนี้ เกิดจากสาเหตุไหนได้บ้างคะคุณ
สวัสดีค่ะ หากประจำเดือนล่าสุดมาวันที่ 17 มิ.ย. แล้วได้ตรวจหาการตั้งครรภ์ในวันที่ 5, 7, 11 ก.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ส่วนอาการต่างๆ คือ ปวดหลัง เจ็บหน้าอก ปวดท้องน้อย ก็น่าจะเป็นอาการก่อนการมีประจำเดือนมาได้ ดังนั้น ก็ควรรอประจำเดือนต่อไปอีกซักระยะ ประจำเดือนก็น่าจะมาในเวลาไม่นานนี้ค่ะ